钦定古今图书集成/明伦汇编/交谊典/第014卷 > 《秋日赠王中舍》虞世基
## 钦定古今图书集成/明伦汇编/交谊典/第014卷 > 《秋日赠王中舍》虞世基

秦关望吴苑，渭涘去江𣸣。天汉星躔绝，山川地角分。
百年变朝市，千里异风云。双鸳难可赠，别鹤不相闻。
忽值从游士，玳簪光素履。欢言悦郑郊，雪泣悲燕市。
契阔论谈笑，殷勤访生死。思君在一方，无由同四美。
尺素乃云披，投琼慰久离。云开缛锦散，霞照绿缇披。
相思叹河广，相望阻天垂。赠言方杜若，握手代萱枝。
伊昔风期早，《金兰》信为宝。去来金马门，留连斗鸡道。
鹫岭访三禅，商山追四皓。胜地俱游息，披文递论讨。
虚薄沗官联，乔木遂同迁，濯缨升博望，阔步入崇贤，
高轩照流水，长剑耸秋莲。南风忽不竞，东海遂成田，
喧喧狭斜路，隐隐平陵树。凤阙暧西临，星桥耿南注。
五方多异俗，四海皆行路。士衡嗟苦“辛，德琏伤流寓。
巩洛重行行，寓目尽伤情。太行临北绛，函谷拒西京雀书图久灭，龙文鼎遂轻。凌云馀构尽，濛汜曲池倾。
徘徊殊未极，惆怅空云缨。伊川忽会面，留连展言宴。
东西一背飞，翻然成异县。哀哉人道促，痛矣嗟埋玉。
嵇生顾影琴，裴子飘风烛。摧兹激水意，顿此浮云足。
弃置勿重陈，难终唯此曲。”汉阳赵元淑，薛县《雍门周》。
“清文宁解病，妙曲反增愁。翳翳神逾伏，懔懔岁方遒。
双崤飞暗雨，八水冻寒流。兰枯芳草歇，槐古忆前秋。
江干不可望，徒此叹离忧。”